
Anexă la proiectul de  HCL nr. 60/2024
REGULAMENT
de implementare, nivel şi condiţii de ajustare si subvenţionare a taxei de salubrizare în Comuna Mihai Viteazu
Aprobat conform prevederilor:
Legii nr.273/2006 privind finanţele publice locale, cu modificările şi completările ulterioare şi prevederile Legii nr.227/2015 privind Codul fiscal „pentru funcţionarea unor servicii comunitare de utilităţi publice create în interesul persoanelor fizice, consiliile locale pot adopta taxe speciale”.
Legii nr.101/2006 Legea Serviciului Public de Salubrizare a Localităţilor ”să asigure recuperarea integrală de către operatorii de salubrizare a costurilor de operare şi a investiţiilor pentru înfiinţarea, reabilitarea şi dezvoltarea sistemelor de salubrizare”.
Având în vedere cele menţionate, se instituie prezentul Regulament de implementare, nivel şi condiţii de ajustare si subvenţionare a taxei de salubrizare în Comuna Mihai Viteazu.

Art. l Persoanele fizice proprietari sau persoanele care locuiesc în imobilele de natura clădiri cu destinaţia de locuit, sunt obligate la plata taxei de salubrizare în funcţie de numărul de persoane care domiciliază sau au reşedinţa la adresa respectivă.

Art.2 Categoriile de persoane menţionate la art. l sunt obligate la plata taxei de salubrizare, în cuantum de 18 lei/persoană/lună,începând cu data de 01.01.2025, se aprobă subvenţionarea sumei de 9 lei/persoană/lună, astfel încât valoarea taxei lunare achitată de fiecare persoană fizică va rămâne neschimbată pe toată perioada anului 2025, urmând ca persoana fizică să achite în continuare 9 lei/persoană/lună, diferenţa de 9 lei/ persoană/lună urmând să fie subvenţionată din bugetul local al Comunei Mihai Viteazu.

Art.3 Cuantumul taxei de salubrizare este fundamentat de operatorul SC Iridex Grup Salubrizare SRL şi urmează a fi aprobat de Consiliul Local în baza elementelor de cost în conformitate cu Ordinul A.N.R.S.C. nr. 640/2022 având în vedere Legea nr. 101/2006 privind serviciului de salubrizare a localităţilor.

Art.4 În vederea determinării taxei de salubritate datorată de persoanele menționate la art. 1, se va înmulţii cuantumul taxei de salubrizare 18,00 lei/persoană/lună, cu numărul de persoane de pe declaraţia de impunere sau care domiciliază sau au reşedinţa la adresa respectivă conform Registrului Agricol.
  Declaraţia va fi însoţită de copie de pe actul de identitate care să ateste stabilirea reşedinţei in conformitate cu art.31 din OG 97/2005 privind evidenţa, domiciliul, reşedinţa şi actele de identitate ale cetăţenilor români.
      Art.5 La începutul fiecărui an fiscal se vor emite decizii anuale pentru stabilirea taxei de salubrizare pe baza informaţiilor privind numărul de persoane din fiecare familie respectiv numărul locatarilor existenţi la adresa respectivă, aflate în evidenţa Compartimentului Agricol la finele anului anterior emiterii deciziei pe baza declaraţiei depuse de persoanele fizice de pe raza UAT Istria sau conform evidenţei anului fiscal anterior.
a) în cazul în care o persoană fizică dobândeşte sau construieşte o clădire cu destinaţia locuinţă în cursul anului, va fi obligată să depună în termen de 30 de zile de la data dobândirii clădirii, declaraţia privind stabilirea taxei de salubrizare, în care să se menţioneze numărul de persoane care domiciliază sau au reşedinţa la acea adresa;
b) Aceeaşi declaraţie se depune de către proprietarul locuinţei şi atunci când numărul persoanelor care domiciliază sau îşi au reşedinţa se măreşte sau se micşorează (prin efectul filiaţiei, chiriaşi, schimbare domiciliu, reşedinţă, etc.).
c) Urmare a depunerii declaraţiilor prevăzute la lit. b) şi
c) taxa de salubrizare se va recalcula începând cu data de întâi a lunii următoare depunerii declaraţiei;
e} în cazul în care o persoană fizică îşi stabileşte domiciliul sau reşedinţa în altă localitate, declaraţia privind stabilirea taxei de salubrizare va fi însoţită de copie de pe actul de identitate care să ateste noul domiciliu sau reşedinţă, eliberat în conformitate cu Ordonanţa de Urgenţă a Guvernului nr. 97/2005 privind evidenţa, domiciliul, reşedinţa şi actele de identitate ale cetăţenilor români. Domiciliul minorului, conform legii este la părinţii săi sau la acela dintre părinţi la care el locuieşte în mod statornic ori după caz la reprezentantul său legal sau la persoana fizică ori juridică la care este încredinţat în plasament.
f} în situaţia în care a intervenit decesul unuia dintre locatari sau a fost declarat decesul printr-o hotărâre judecătorească definitivă, plata taxei de salubrizare încetează a se mai datora de la data menţionată în certificatul de deces respectiv de la data rămânerii definitive şi irevocabile a hotărârii judecătoreşti, în cazul în care taxa este impusă la decedat şi pentru ceilalţi membri ai gospodăriei, aceasta se transferă, în limita persoanelor rămase la plata taxei, pe alt membru din gospodăria respectivă.
g) Cetăţenii care lipsesc din localitate cel puţin 90 de zile consecutive dintr-un an calendaristic şi probează acest fapt nu sunt obligate la plata taxei pentru perioada respectivă şi astfel li se va recalcula taxa de salubritate datorată.
1. Astfel, în situaţia în care lipsesc din localitate, fiind plecaţi în străinătate, vor proba aceasta situatie cu documente justificative de tip viza flotant, contracte de muncă în străinătate sau alte documente justificative eliberate de statul respectiv, traduse şi legalizate.
2. În situaţia în care lipsesc din localitate persoanele fiind delegate sau detaşate în alta localitate, aflate în regim privativ de libertate, regim medical pe o perioada mai mare de 90 de zile, internare în azil,studii, vor proba aceasta situatie cu documente justificative eliberate de instituţia abilitată respectiv cu menţionarea perioadei.
3. în vederea modificării numărului de persoane, în termen de 30 de zile, proprietarul locuinţei va depune declaraţia rectificativă privind stabilirea taxei de salubrizare în care să se menţioneze persoanele care au rămas să locuiască la adresa respectivă. în acest caz taxa de salubrizare se va recalcula începând cu data de întâi a lunii următoare depunerii declaraţiei.
4. în cazul în care situaţia mai sus menţionată se modifică, iar persoana se întoarce în localitate, va fi obligată să depună în termen de 30 de zile de la data întoarcerii, declaraţia de impunere pentru stabilirea taxei de salubritate, în care să se menţioneze numărul de persoane care domiciliază sau au reşedinţa la aceea adresa.
5. în cazul nedepunerii declaraţiei rectificative privind taxa de salubrizare, obligaţia de plată privind taxa de salubrizare se va stabili din oficiu de către compartimentul taxe și impozite.
6. în situaţia proprietarilor care deţin mai multe imobile locative pe raza localităţii Mihai Viteazu, le revine obligaţia depunerii declaraţiei de impunere pentru stabilirea taxei de salubritate, în care să se menţioneze numărul de persoane care locuiesc efectiv la adresele respective. în cazul nedepunerii declaraţiei privind taxa de salubrizare, obligaţia de plată privind taxa de salubrizare se va stabili din oficiu, în baza evidenţei Compartimentului Agricol, în limita persoanelor înscrise în evidenţă la acel număr administrativ.
7. în cazul depunerii unor acte translative de proprietate pentru imobile privind o anumită adresă administrativă de pe raza UAT Istria, taxa se va sista de la persoanele care transmit proprietatea, dacă s-au sistat din evidenta Registrului Agricol, iar taxa de salubritate se stabileşte în sarcina persoanelor care au primit proprietatea, în limita persoanelor înscrise în evidenţa Compartimentului Agricol sau a persoanelor cuprinse în declaraţia de impunere pentru stabilirea taxei de salubritate depusă în acest sens.
8. în cazul depunerii unor sentinţe de divorţ din care rezultă adresa persoanelor în cauză, taxa se va stabili conform celor consemnate în document, dacă persoanele în cauză nu solicită altfel prin depunerea de documente justificative sau a declaraţiei de impunere pentru stabilirea taxei de salubritate.

Art.6 în cazul nedepunerii declaraţiei privind taxa de salubrizare de către persoanele fizice, obligaţia de plată privind taxa de salubrizare se va stabili din oficiu, în baza evidenţei Compartimentului Agricol, în situaţia în care se vor regăsi diferenţe, contribuabilul are posibilitatea de a depune o declaraţie rectificativă, impunerea urmând a se modifica corespunzător incepand cu data de întâi a lunii următoare.
In vederea corelării tuturor informaţiilor cu privire la persoanele fizice obligate la plata taxei de salubrizare, orice modificări survenite în ceea ce priveşte situaţia acestora, în termen de 10 zile de la apariţia modificării, compartimentele din cadrul aparatului de specialitate al Primarului Comunei Mihai Viteazu respectiv compartimentul agricol, stare civilă şi cel de asistenţă socială vor comunica compartimentului Impozite si Taxe orice modificare survenita în componenta numărului membrilor familiei.

Art. 7 In anul fiscal 2025 compartimentul taxe şi impozite va proceda la verificarea datelor din declaraţia de impunere depuse de persoane fizice de pe raza UAT Mihai Viteazu cu informaţiile regăsite în Registru Agricol, iar în situaţia în care se identifica diferente se va proceda la modificarea impunerii taxei de salubritate din oficiu de la începutul anului.
            Art.8  Plata taxei. Taxa de salubrizare se plăteşte anual până la data de 31 decembrie inclusiv.
a) Majorări de întârziere. Pentru neachitarea la termenele scadente de către contribuabili a taxei speciale se datorează după acest termen majorări de întârziere. Nivelul majorărilor de întârziere este cel prevăzut de reglementările legale în vigoare.
c} în cazul în care contribuabilii nu îşi vor achita de bună voie taxa de salubrizare, se vor aplica măsurile de executare silită prevăzute de Codul Fiscal, cu modificările şi completările ulterioare.
d)   Taxa de salubrizare care a fost plătită în plus se restituie la cerere sau se raportează pentru anul fiscal următor.

Art.9 Sumele provenite din taxa de salubrizare se vor încasa la casieria Primăriei Comunei Mihai Viteazu şi se vor utiliza exclusiv pentru plata prestării serviciului de salubrizare către operatorul delegat.

